Document ID: /roh_data/filtered/swiss_laws_in_ROHinterleaved.jsonl.gz/11059

This text was translated from DE into Rumantsch Grischun.

Die Aufsichtsbehörden lassen die Zivilstandsämter mindestens alle zwei Jahre inspizieren. Bietet ein Zivilstandsamt keine Gewähr für einen fachlich zuverlässigen Vollzug seiner Aufgaben, so veranlassen sie die Inspektionen so oft wie nötig mit dem Ziel, die Mängel umgehend zu beheben. Die Aufsichtsbehörden berichten dem EAZW jährlich über:a. die Erfüllung ihrer Aufgaben (Art. 45 Abs. 2 ZGB);b. Erlass und Änderung kantonaler Vorschriften und Weisungen;c. die Geschäftsführung der Zivilstandsämter, insbesondere über die Ergebnisse der Inspektionen und die getroffenen Massnahmen;d. die grundsätzliche Rechtsprechung im Zivilstandswesen;e. die Erfüllung von Aufgaben, für die eine besondere Pflicht zur Berichterstattung besteht, wie die Einhaltung des Datenschutzes, die Gewährleistung der Datensicherheit sowie Massnahmen zur Integration Behinderter (Art. 18 des Behindertengleichstellungsgesetzes vom 13. Dez. 2002);f. Erkenntnisse zur Optimierung der Aufgabenerledigung. ... Fassung gemäss Ziff. I der V vom 26. Okt. 2016, in Kraft seit 1. Juli 2017  (AS 2016 3925). SR 151.3 Aufgehoben durch Ziff. I der V vom 26. Okt. 2016, mit Wirkung seit 1. Juli 2017  (AS 2016 3925).

Las autoritads da surveglianza laschan inspecziunar ils uffizis dal stadi civil almain mintga 2 onns. Sch’in uffizi dal stadi civil na garantescha betg in’execuziun professiunala e fidada da sias incumbensas, organiseschan ellas las inspecziuns uschè savens sco necessari, cun la finamira d’eliminar immediatamain las mancanzas. Las autoritads da surveglianza rapportan al UFSC annualmain davart:a. l’adempliment da lur incumbensas (art. 45 al. 2 CCS);b. il decret e la midada da prescripziuns e da directivas chantunalas;c. la gestiun dals uffizis dal stadi civil, en spezial davart ils resultats da las inspecziuns e davart las mesiras prendidas;d. la giurisdicziun da princip en il stadi civil;e. l’adempliment d’incumbensas, davart las qualas ins è spezialmain obligà da rapportar, sco l’observaziun da la protecziun da las datas, la garanzia da la segirezza da las datas sco er mesiras per l’integraziun da persunas cun impediments (art. 18 da la Lescha federala dals 13 da dec. 2002 davart l’egualitad da persunas cun impediments);f. las enconuschientschas per optimar l’adempliment da las incumbensas. ... Versiun tenor la cifra I da l’O dals 26 d’oct. 2016, en vigur dapi il 1. da fan. 2017 (AS 2016 3925). SR 151.3 Abolì tras la cifra I da l’O dals 26 d’oct. 2016, cun effect dapi il 1. da fan. 2017 (AS 2016 3925).